اوّلجه دسته باشيلار سئچيلير. دسته‌باشي ايکي جور تعيين اولونور: يا اونلاري اويونچولار اؤزلري سئچيرلر، يا دا عوموماً راضيليغي ايله (اويوندا و اوشاقلار آراسيندا موعين کئيفيتلري فرقلنلري)، چوخ حاللاردا ايسه (اگر اويونچولار بير-بيريني تانيميرلارسا) پوشک يولو ايله سئچيرلر. دسته‌لره بؤلونه‌رک اوينانيلان بو اويونو باشلاماق اۆچون هالاي يولو ايله اوشاقلار دسته‌لره بؤلونورلر.